OzLabs/hebrew-wiki-articles huggingface dataset:
לסלי ג'נסן

לסלי ג'נסן (באנגלית: Leslie Jensen; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית ה-15 בשנים 1937–1939.
==ראשית חייו==
לסלי ג'נסן נולד בעיר הוט ספרינגס שבדקוטה הדרומית. ב-1916 וב-1917 הוא היה לוטננט משנה ברגימנט הרגלים הרביעי במשמר הלאומי של דקוטה הדרומית והשתתף במשלחת הצבאית של ארצות הברית למקסיקו. בשנים 1917–1919 הוא היה קפטן ברגימנט הארטילריה ה-147 במסגרת חיל המשלוח של ארצות הברית. ב-1921 קיבל ג'נסן תואר במשפטים מאוניברסיטת דקוטה הדרומית. הוא נשא לאישה את אליזבת וורד, ולשניים נולדו שלושה ילדים.
==קריירה פוליטית==
בשנים 1922–1924 היה ג'נסן גובה מס מטעם שירות הכנסות הפנים. לאחר מכן הוא היה נשיא והמנהל הכללי של חברת טלפונים וטלגרף.

ב-1936 נבחר ג'נסן מטעם המפלגה הרפובליקנית כמושל דקוטה הדרומית לאחר שהביס את המושל המכהן טום ברי. הוא כיהן בתפקיד מ-5 בינואר 1937 ועד 3 בינואר 1939. במהלך תקופת כהונת כמושל, הקים בית המחוקקים המדינתי את מחלקת המדינה כדי ליישם את חוק הביטוח הלאומי הפדרלי. בנוסף, על אף הדרישות הפיננסיות שנבעו ממאמצי הרווחה, הצליח ממשל ג'נסן לאזן את מצבה הכספי של המדינה ולמחוק גרעון של עשרים שנה וכן לצמצם את החוב המדינתי ולהשיב את המימון לאיגרות חוב למגזר החקלאי בשיעורי ריבית נמוכים. ב-1938 הוקמה חטיבת משטרת התנועה של דקוטה הדרומית.

ג'נסן סיים את כהונתו כמושל ב-1939 ואחריו כיהן בתפקיד הרלן בושפילד, לשעבר יושב ראש המפלגה הרפובליקנית במדינה. הוא העדיף להתמודד על מושב בסנאט של ארצות הברית במקום להתמודד על תקופת כהונה נוספת כמושל. על כל פנים, בבחירות המקדימות של הרפובליקנים לסנאט הוא נוצח על ידי צ'אן גרני.

ב-1940 גויס ג'נסן לשירות פעיל במלחמת העולם השנייה, בה הוא לחם במערכה באוקיינוס השקט כקולונל ופיקד על רגימנט הארטילריה ה-147, ומאוחר יותר שירת במטה של הארמייה השישית של ארצות הברית. לאחר המלחמה הוא שב להוט ספירנגס, ונותר בשירות פעיל עד מותו.
==מותו==
לסלי ג'נסון נהרג בתאונת דרכים ברפיד סיטי שבדקוטה הדרומית ב-14 בדצמבר 1964. הוא נטמן בבית הקברות אברגרין שבהוט ספרינגס. על שמו נקרא קטע מכביש 18. ב-1987 הוכנס ביתו בהוט ספרינגס אל המרשם הלאומי של מקומות היסטוריים.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1454/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1455.
</div>

==קישורים חיצוניים==
* [https://www.nga.org/governor/leslie-jensen/ לסלי ג'נסן] באתר אגודת המושלים הלאומית 
* [https://politicalgraveyard.com/bio/jennison-jewell.html#731.00.15 לסלי ג'נסן] באתר The Political Graveyard 
* 

==הערות שוליים==

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:קצינים אמריקאים במלחמת העולם הראשונה
קטגוריה:קצינים אמריקאים במלחמת העולם השנייה
קטגוריה:אמריקאים ממוצא דני
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1892
קטגוריה:אמריקאים שנפטרו ב-1964
דרך אגד

אוטובוסים של דרך אגד בקווים 400 ו-401 ב[[מחלף בר-אילן לכיוון ירושלים]]
דרך אגד היא חברה בת של אגד הפועלת באשכול עוטף ירושלים, אשכול תחבורתי הכולל את השירות בגבעת זאב, מבשרת ציון ובין ירושלים לבני ברק.

ביוני 2023 זכתה אגד במכרז להפעלת אשכול עוטף ירושלים, שכלל קווים שהופעלו בידי אגד, אלקטרה-אפיקים ואגד תעבורה, בעבר חברת בת של אגד. לקראת המכרז הקימה אגד חברה ייעודית לשם התמודדות בו בשם אגד עוטף ירושלים בע"מ,
ולאחר זכייתה במכרז נבחר המיתוג "דרך אגד".

בנק דיסקונט יממן את מרבית ההשקעה הנדרשת של החברה.

ב־16 באפריל 2024 החלה החברה לספק שירות בקווי ירושלים–גוש דן שהופעלו בידי אלקטרה-אפיקים.

==קישורים חיצוניים==

* 

== הערות שוליים ==

קטגוריה:אגד
קטגוריה:חברות תחבורה ישראליות
קטגוריה:ישראל: חברות שהוקמו ב-2023
מרק רגל

מרק רגל הוא סוג של מרק שמקורו במטבח התימני. מנת המרק מורכבת בעיקרה מרגלי בקר ועצמות מח, המבושלות במשך זמן רב עם מגוון תבלינים. המרק נחשב למנה עשירה ומזינה, המוגשת לרוב עם לחוח או אורז לבן.<ref name=":0"></ref>

== תרבות ומסורת ==
מרק רגל משקף את המסורת התימנית בבישול, המתמקדת בשימוש במרכיבים עשירים ובבישול איטי המאפשר לטעמים להתמזג יחד. המנה נחשבת לחלק מהמטבח המסורתי ונפוצה בקרב קהילות תימניות בישראל וברחבי העולם.

המנה מוגשת לעיתים באירועים מיוחדים ובחגים, תוך כדי השקפת כבוד על המטבח התימני והתרבות שמאחוריו. היא מעבירה מדור לדור ומשמשת כחוליה מחברת בין דורות בקהילה.<ref name=":0" />

== הערות שוליים ==

קטגוריה:המטבח התימני
קטגוריה:מרקים
רות ארמר

רות ארמר (באנגלית: Ruth Armer; 26 במאי 1896 - 29 באוגוסט 1977) הייתה ציירת, מורה, אספנית אמנות וליטוגרפית אמריקאית מופשת, מאזור מפרץ סן פרנסיסקו בקליפורניה. האמנות שלה מוחזקת באוספים של מוזיאון סן פרנסיסקו לאמנות מודרנית, <ref></ref> ושל המוזיאונים לאמנויות יפות של סן פרנסיסקו. <ref></ref> <ref></ref>

=== ראשית חייה ===
ארמר נולדה ב-26 במאי 1896 בסן פרנסיסקו, קליפורניה. היא למדה בבית הספר לאמנויות יפות בקליפורניה ובבית הספר לאמנות יפה ואמנות שימושית בניו יורק. בזמן שהותה בניו יורק, היא למדה בליגת הסטודנטים לאמנות עם אמנים אמריקאים משפיעים כמו ג'ורג' בלוז, רוברט אנרי, קנת הייז מילר וג'ון סלואן.<ref></ref>

=== קריירה ===
ארמר נחשבה כ"אחת מציירות המופשט החשובות ביותר בסן פרנסיסקו." <ref>Ryan, Beatrice Judd (March 1959). "The Rise of Modern Art in the Bay Area". California Historical Society Quarterly. 38 (1):</ref> היא הציגה תערוכות יחיד במוזיאון קליבלנד לאמנות, ובמוזיאון לאמנות של סן פרנסיסקו בשנים 1936 ו-1939, ובגלריית קוואי בסן פרנסיסקו ב. 1972 ו-1975. <ref></ref>

היא ציירה נופים, דיוקנאות ויצירות מופשטות, והייתה גם ליטוגרפית. האמנות שלה הושפעה מניסיונה לחיות בקליפורניה, והנושא שלה כלל את מדבר קליפורניה ואת הנופים העירוניים של סן פרנסיסקו. ארמר למדה אצל ג'ורג' בלוז, רוברט אנרי, קנת מילר וג'ון סלואן בבית הספר לאמנות יפה ואמנות שימושית בניו יורק. היא לימדה רישום, ציור ונושאים אחרים בבית הספר לאמנויות יפות של קליפורניה, הידוע כמכון האמנות של סן פרנסיסקו, מ-1933 עד 1940.<ref></ref> במהלך הקריירה שלה, היא גם עבדה במוזיאון אוקלנד, ולאחר מכן כיהנה במועצת המנהלים. לאחר פרישתה מהוראה, היא הקדישה את זמנה לציור בסטודיו שלה בגבעת הרוסית, בסן פרנסיסקו. <ref>Art and Artist. Berkeley, CA: University of California Press. 1956. p. 1.</ref>

=== חזון אמנותי ===
ארמר החלה את הקריירה שלה בציור נופים, עם דגש על הצגת קשרים בין אובייקטים. עבודתה המאוחרת הושפעה מחשיפתה למוזיקה קלאסית. היא ביקשה ליצור מחדש את הרגש והצורה של המוזיקה באמצעות המדיום של קו וצבע. בראיון, היא הסבירה, "מה שאני מציירת הוא באמת רגש, ואני הכי מתעניינת בתגובה הרגשית... מה שאני רוצה ליצור הוא סביבה שבה אפשר לזרום עם פיסות וחתיכות של יקום זוהר. " <ref>Art and Artist. Berkeley, CA: University of California Press. 1956. p. 4.</ref>

=== חיים אישיים ===
היא הייתה נשואה לג'וזף מ. ברנסטן, איש עסקים עשיר ואספן אמנות מסן פרנסיסקו. ברנסטן האריך ימים מאשתו, ומת ב-1980, בגיל 79. <ref></ref>

=== מוות ומורשת ===
רות ארמר מתה בסן פרנסיסקו בשנת 1977. המסמכים שלה נשמרו בארכיון הסמטסוניין. <ref></ref>

בשנת 2016 הביוגרפיה שלה נכללה בקטלוג התערוכה נשים של אקספרסיוניזם מופשט שאורגן על ידי מוזיאון דנבר לאמנות. <ref></ref> בשנת 2023 נכללה עבודתה בתערוכה Action, Gesture, Paint: Women Artists and Global Abstraction 1940-1970 בגלריה וויטצ׳אפל בלונדון. <ref></ref>

== הערות שוליים ==

קטגוריה:אמניות אמריקאיות
קטגוריה:בוגרות המכון לאמנות של סן פרנסיסקו
קטגוריה:בוגרי המכון לאמנות של סן פרנסיסקו
קטגוריה:בוגרות בית ספר פרסונס לעיצוב
קטגוריה:בוגרי בית ספר פרסונס לעיצוב
קטגוריה:אמריקאיות שנולדו ב-1896
קטגוריה:אמריקאים שנולדו ב-1896
קטגוריה:אמריקאיות שנפטרו ב-1977
קטגוריה:אמריקאים שנפטרו ב-1977
מרל שרפ

מרל קוונטין שרפ (באנגלית: Merrell Quentin Sharpe; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כתובע הכללי של מדינתו בשנים 1929–1933, וכמושל דקוטה הדרומית ה-17 בשנים 1943–1947.
==ראשית חייו==
מרל שרפ נולד במריסוויל שבקנזס. הוא התחנך בבתי ספר ציבוריים בעיר אקסטל הסמוכה, ולימד בבתי ספר כפריים במשך שנתיים לפני שהתגייס לצי ארצות הברית, בו הוא שירת במשך ארבע שנים. שרפ נשא לאישה את אמילי אולד, ולשניים נולדה בת אחת.
==קריירה==
שרפ עבד ככתב עיתון במקביל ללימודי משפטים בקנזס סיטי. הוא עבר לדקוטה הדרומית, וב-1914 קיבל תואר במשפטים מאוניברסיטת דקוטה הדרומית. הוא פתח משרד עורכי דין בעיירה אוקומה שבדקוטה הדרומית, שם הוא גם עסק בחקלאות. בשנים 1916–1920 היה שרף פרקליט מחוז ליימן. במלחמת העולם הראשונה הוא שירת כרב-טוראי בקמפ דודג' באיווה, ומאוחר יותר היה מועמד לקצונה בקמפ גרנט שבאילינוי.

בשנים 1929–1933 כיהן שרפ כתובע הכללי של דקוטה הדרומית. בשנים 1937–1939 הוא היה יושב ראש ועדה מדינתית שמונתה כדי לערוך שינויים בספר החוקים של המדינה.

ב-1942 נבחר שרפ כמושל דקוטה הדרומית, וכיהן בתפקיד מ-5 בינואר 1943 ועד 7 בינואר 1947. במהלך כהונתו כמושל הוא התמסר למאמץ המלחמתי, קידם את מערכת החינוך ועודד את התיירות ואת שימור הטבע.
==מותו==
מרל שרפ נפטר בקנבק שבדקוטה הדרומית ב-22 בינואר 1962. הוא נטמן בבית הקברות גרייסלנד שבאוקומה.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1456/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1456-1457.
</div>

==קישורים חיצוניים==
* [https://www.nga.org/governor/merrell-quentin-sharpe/ מרל שרפ] באתר אגודת המושלים הלאומית 
* [https://politicalgraveyard.com/bio/sharpe.html#584.76.81 מרשל שרפ] באתר The Political Graveyard 
* 

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:התובעים הכלליים של דקוטה הדרומית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1888
קטגוריה:אמריקאים שנפטרו ב-1962
ברלין בלוז

ברלין בלוז היא סדרת טלוויזיה ישראלית שיצרו דנה אידיסיס ואיתמר רוטשילד, בכיכובם של רוטשילד ושל שירה נאור. הסדרה עלתה בבינג' ב-YES ב-27 במרץ 2024. הסדרה בת שישה פרקים. עלילתה מבוססת על התקופה בה חיו אידיסיס ורוטשילד בברלין בשנים 2018–2019. בתקופה זאת אידיסיס ניסתה לכתוב את העונה השנייה של "על הספקטרום", אך בעצת סייד קשוע היא החלה לכתוב על חייה בברלין. הסדרה אומנם מתרחשת בברלין, אך היא צולמה בבודפשט.

הסדרה הייתה אמורה לעלות ב-23 באוקטובר 2023<ref></ref>, אך עקב מלחמת חרבות ברזל עלתה בסופו של דבר באיחור של חמישה חודשים, במרץ 2024.

== עלילה ==
הסדרה מתרכזת בטליה (שירה נאור) וביונה (איתמר רוטשילד), זוג שעובר לגור בברלין לשנה, בעקבות הצעת עבודה שקיבל יונה כנגן אבוב בפילהרמונית של ברלין. בעוד טליה מנסה לכתוב את הרומן החדש שלה בבתי קפה בעיר ללא הצלחה, יונה מנסה להשתלב בחברה הגרמנית, הוא לומד את השפה ואת התרבות הגרמנית, בניגוד לאשתו שרואה את עצמה כזרה בעיר. לכך מתווסף העניין של היותו של יונה נכד לניצול שואה שגדל בלייפציג, מה שמביא את ליחס מורכב לשהות שלהם שם מצד אימו שלומית (ליאורה ריבלין).

== דמויות ==
*טליה גלוסקא (שירה נאור) – אשתו של יונה, אמא של רני. סופרת, כתבה ספר מצליח בשם "מעיין" המבוסס על הסיפור של אחיה- אדם עם בעיות פסיכיאטריות. עוברת בעקבות הצעת העבודה של יונה לברלין לשנה אך היא מתקשה להסתגל לחיים בברלין ורוצה לחזור לישראל. מנסה לכתוב ספר חדש אך לא מצליחה לכתוב אותו בברלין.
*יונה גלוסקא (איתמר רוטשילד) – בעלה של טליה, בנה של שלומית, אבא של רני. נגן אבוב. קיבל הצעת עבודה במקהלה הממוקמת בברלין כנגן אבוב שני, מעביר את משפחתו לברלין.
*שלומית גלוסקא (לאורה ריבלין) – אמא של יונה, מגיעה לגרמניה כדי לבקר את יונה ומשפחתו, עדיין יש לה שנאה כלפי הגרמנים.
*רני גלוסקא (אמלין קינן) – בתם של טליה ויונה, נכדתה של שלומית.
*גדי (אורי קומאי) – אחיה של טליה. יש לו בעיות נפשיות, עליו טליה כתבה את ספרה הראשון- מעיין.
*מאיר סויסה – אבא של טליה וגדי.
*נעמה שפירא – אמא של טליה וגדי.
*שלי אוחנה- כרמי (אליענה בקייר) – ישראלית שגרה בברלין ומסייעת לטליה. מנהלת קבוצת פייסבוק של ישראלים בברלין.
*צורי (תמיר בר) – חבר של יונה, חי בברלין כבר מספר שנים.

== קישורים חיצוניים ==

* 
* 
* 
* 
* אבישי סלע. [https://timeout.co.il/ברלין-בלוז-ביקורת/ החלום הברלינאי: אין יותר ישראלי מהספיר של הסדרה הזאת]. באתר טיימאאוט תל אביב. 27 במרץ 2024
* 
* 

== הערות שוליים ==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:yes הטלוויזיה בלוויין: תוכניות וסדרות
חפר אל-באטן

חפר אל-באטן (בערבית: حفر الباطن) היא עיר במחוז א-שרקייה בצפון-מזרח ערב הסעודית. העיר ממוקמת כ-430 קילומטרים צפונית לריאד, ובקרבת משולש הגבולות עם כווית ועיראק. חפר אל-באטן שוכנת בעמק היבש של ואדי אל-באטן, שהוא חלק מהעמק הארוך יותר של הנהר ואדי אל-רומה, המוביל פנימה לכיוון אל-מדינה ובעבר נשפך למפרץ הפרסי. על פי מפקד האוכלוסין האחרון משנת 2022, התגוררו בעיר 387,096 בני אדם.

לפי שיטת קפן, האקלים בעיר הוא אקלים צחיח.

==היסטוריה==
ב, חפר אל-באטן היוותה נתיב במדבר שדרכו עברו עולי רגל בנסיעה למכה לחג'. באותה תקופה לא היו מים זמינים בחבל ארץ זה, ולכן עולי הרגל נסעו מאזור עיראק למכה במסלול ארוך ללא מים. בתקופת שלטונו של עות'מאן בן עפאן (644–656), עולי רגל רבים התלוננו על המחסור במים, ואבו מוסא אל-אשערי, בן לווייתו של מוחמד, דאג לחפור בארות חדשות לאורך הנתיב באזור חאפר אל-בטין. חפירת הבארות הניעה את פיתוח האזור.

==קישורים חיצוניים==

==הערות שוליים==

קטגוריה:ערב הסעודית: ערים
סוס צועני

סוס צועני הוא גזע סוסי בית, זהו סוס קטן בעל גוף מוצק וחסון. לגזע זה לא היה רישום עד שנת 1996.<ref></ref>

== היסטוריה ==
סוס זה נוצר על ידי נוודים אירים ונוודים רומנים בבריטניה שחיפשו אחר סוס בעל כוח לשם משיכת השיירות שלהם. הם רצו סוס חזק, מתון וקל לאילוף. הם הרביעו בקפידה גזעים שונים של סוסי פוני וסוסי עבודה כבדים לשם כך.<ref></ref>

גזע זה 'התגלה' על ידי שני אמריקאים שנסעו דרך בריטניה, הם הוקסמו מהסוס והתחילו ללמוד כל מה שיכלו על הגזע בשנת 1998 הגזע יובא אל אירופה ובאותה השנה נוצר גם רישומו.<ref></ref><ref></ref>

== מאפיינים ==
לסוסים הצוענים רעמה וזנב ארוכים, הוא מופיע בכל צבע, אחיד ומנוקד והוא בעל נוצות (פרווה ארוכה יותר בחלק התחתון של הרגל).

גובהו של הסוסים הצועניים משתנה ונע בין 14 ל-15 ידיים. משקלו נע בין 1,000 ל-1,800 פאונד.<ref></ref> הסוס הצועני בעל גוף כבד, רגליים קצרות וראש קטן.<ref></ref>
סוס צועני בצבע ערמון אחיד

== שימוש ==
גזע זה משמש למשיכת עגלות וכרכרות ולרכיבת דרסז'.

== גלריה ==
<gallery>
קובץ:Gypsy cob horse head 04.jpg
קובץ:Piebald Gypsy cob Colt.jpg
קובץ:Cheval (Gypsy horse).jpg
קובץ:Gypsy Cobs - geograph.org.uk - 1655467.jpg
קובץ:Traditional horse-drawn Gypsy caravans on the A684, Wensley - geograph.org.uk - 5414263.jpg
קובץ:Edmund Bristow (1787-1876) - Gypsy Encampment with Horse and Donkey - 515723.8 - National Trust.jpg
קובץ:Irish Tinker horse.JPG
קובץ:Seana my chestnut mare.jpg
קובץ:Gypsyvanner.jpg
קובץ:Piebald horse in the Cotswolds.jpg
קובץ:SDCH2013-irish-cob.JPG
קובץ:Lovely horses (in front a Tinker horse) in the new covered meadows of the Hoge Erf Schaarsbergen - panoramio.jpg
קובץ:Tinker Stute.JPG
</gallery>

==קישורים חיצוניים==

== הערות שוליים ==

קטגוריה:גזעי סוסים
צבי הירש גליקסון

הרב צבי הירש דוב גליקסון (בפיו: צבי דוב הלוי גליקסזאהן; 1890~ – 1942~) היה ראש ישיבת תורת חיים בוורשה, חתנו של הרב חיים הלוי סולובייצ'יק.

== ביוגרפיה ==
נולד בערך ב-1890 לזיסל ואברהם יעקב, חסיד סוכוטשוב. בצעירותו למד בביתו ועל פי שיטת אביו עד גיל 15 לא למד גמרא אלא רק תנ"ך ומשניות, היה מקורב לרבי אברהם בורנשטיין, האדמו"ר מסוכטשוב, דיבר מספר שפות בהן פולנית, צרפתית, רוסית, גרמנית ואנגלית. השלים בחינות לקבלת תעודה.

בתרע"ג פגש את רבי חיים סולובייצ'יק והוא לקחו לחתן לבתו שרה ראשה. לאחר החתונה למד תקופה בבריסק ונחשב לאחד מתלמידיו המובהקים של ר' חיים ולאחר מכן חזר לוורשה שם התפרנס מאביו.

בסוף תרע"ח, אחרי פטירת רבי חיים מבריסק, ניסה הרב ישעיהו וינוגרד להקים ישיבה בוורשה על פי שיטת רבו. לאחר פטירת הרב וינוגרד הוקמה הישיבה בעיר בראשות הרב יצחק זאב סולובייצ'יק והרב גליקסון על מנת להנחיל לבני הישיבות בפולין את שיטת הלימוד של ר' חיים מבריסק. לאחר תקופה קצרה נקרא בנו הרב סולובייצ'יק למלא את מקום אביו ברבנות בריסק, והרב גליקסון נשאר ראש ישיבה במקום וכיהן בתפקיד זה במשך קרוב לעשרים שנה.

ניסה לעלות לארץ ישראל. בשנת תרצ"ה (1935) פנה לראי"ה קוק לסייע בעדו אך לא הצליח להשיג סרטיפיקט.

הרב גליקסון נספה בשואה. לפי עדות אחת נרצח בגטו ורשה ולפי עדות אחרת נרצח במחנה טרבלינקה.

==חיים אישיים==
אשתו שרה ראשה נפטרה בתרפ"ג. לזוג חמישה ילדים: יוסף נפטר בגיל 19 בתרצ"ה ונקבר באוהל קבורה של זקניו, צירל נישאה לרב אברהם מאיר פינקל בנו של הרב אליעזר יהודה פינקל, ישעיה נישא לחיה קיילא בתו של הרב יצחק יוסף זילברברג (מחבר ספר ויען יוסף), ליפשא ולייבל. כולם נספו בשואה.

== חיבוריו ==
הרב גליקסון לא השאיר חיבורים. 

בשנת תשפ"ד יצא ספר בשם "שיעורי תורת חיים" מכתבי תלמידו הרב שלמה מאיר פרידלנד.

==לקריאה נוספת==
* שמחה בן אהרון שמעון עלברג, וורשה של מעלה, עמ' קס"ו-קע"ד, בני ברק תשכ"ט.

== קישורים חיצוניים ==
* 
* [https://forum.otzar.org/viewtopic.php?f=19&t=11271 דיון ופרטים אודותיו] בפורום אוצר החכמה

==הערות שוליים==

קטגוריה:רבנים שנספו בשואה
קטגוריה:ורשה: רבנים
קטגוריה:משפחת סולובייצ'יק
קטגוריה:רבנים אורתודוקסים
קטגוריה:תלמידי רבי חיים סולובייצ'יק
קטגוריה:רבנים פולנים
קטגוריה:חסידי סוכטשוב
טרונדהיימיט

טרודהיימיט בנורווגיה
טרונדהיימיט הוא סלע יסוד פלוטוני בהיר. זהו מגוון של סלעי יסוד, טונליטים, שבהם מינרלי הפלגיוקלז הם בעיקר בצורת אוליגוקלז (סיליקט בדרך כלל על בסיס צורן). טרונדהיימיטים שמופיעים בקרום קרקעית האוקיינוס או באופיוליטים נקראים בדרך כלל פלגיוגרניטים. 

טרונדהיימיט נפוץ בפיסות קרום מתקופת הארכאיקון והוא מופיע בדרך כלל עם טונליט וגרנודיוריט (TTG - Tonalite-trondhjemite-granodiorite) בשכבת אורתוגנייס. גם סוללות טרונדהיימיטים הם בדרך כלל חלק ממכלול סוללות של אופיוליט, קטע קרום אוקייאני. 

סוג הסלע תואר לראשונה על ידי ו"מ גולדשמיט (VM Goldschmidt) ב-1916. שמו של סוג הסלע נגזר מהעיר טרונדהיים שבנורווגיה. 

==קישורים חיצוניים==

<div style="direction: ltr;">
* 
* 
</div>
== לקריאה נוספת ==
<div style="direction: ltr;">
* Best, Myron G. (2002) Igneous and Metamorphic Petrology, Blackwell Publishing, ed 2nd.
</div>

== הערות שוליים ==

קטגוריה:סלעי יסוד
לוריין קופלנד

לורן קופלנד (, 1921 – אפריל 2013) הייתה ארכאולוגית בריטית המתמחה בתקופה הפלאוליתית של המזרח הקרוב. היא שירתה כסוכנת חשאית במסגרת מנהלת המבצעים המיוחדים במהלך מלחמת העולם השנייה.

== חיה המוקדמים ==
בשנת 1921, קופלנד נולדה בשם אליזבת לוריין עדי באדינבורו, סקוטלנד.<ref></ref> אביה היה נוירוכירורג ברחוב הארלי בלונדון, והיא התחנכה באופן פרטי בבית הספר לבנות ויקומב אבי בבקינגהמשייר.<ref></ref>

== תפקידה כסוכנת במנהלת המבצעים המיוחדים ==
קופלנד עבדה עבור המודיעין הבריטי במהלך מלחמת העולם השנייה במנהלת המבצעים המיוחדים.<ref></ref> היא פגשה את בעלה האמריקאי מיילס קופלנד ג'וניור במהלך תקופה זו כאשר הוא שהה בבריטניה ועסק במודיעין נגדי עבור צבא ארצות הברית. הם נישאו ב-25 בספטמבר 1942, ולאחר מכן עבודתו של מיילס הובילה אותם למזרח הקרוב במיוחד לסוריה, לבנון ומצרים שם קופלנד פיתחה לראשונה את עניינה בארכאולוגיה.<ref></ref>

== ארכאולוגיה ==
קופלנד עבדה בתחום ארכאולוגיה פלאוליתית למעלה מחמישים שנה, והייתה קשורה למכון לארכאולוגיה של יוניברסיטי קולג' לונדון. היא שימשה כיועצת למכון לתקופת האבן.<ref></ref> בשנת 2004 פורסם לכבודה ספר יובל "מהנהר עד הים: התקופה הפלאוליתית והנאוליתית על גדות הפרת ובלבנט הצפוני".<ref name="amazon2"></ref><ref name="archaeopress2"></ref>

== משפחה ==
קופלנד נישאה למיילס ב-25 בספטמבר 1942 בכנסיית סנט מרי, רחוב גרייט פורטלנד, לונדון. להם היו ארבעה ילדים, שכולם המשיכו לקריירות מפוארות: בנם הבכור, מיילס קופלנד השלישי (נולד ב-2 במאי 1944), כמנהל בתעשיית הבידור, איאן קופלנד (נולד ב-25 באפריל 1949) כמקדם מוזיקה וסוכן הזמנות, לורן "לני" קופלנד כסופרת ומפיקת סרטים, וסטיוארט קופלנד (נולד ב-16 ביולי 1952) כמוזיקאי הידוע בעיקר כמתופף להקת הפוליס. לורן קופלנד נפטרה בשאטו מארואט בדורדון, צרפת, ב-27 באפריל 2013. היא נקברה לצד בעלה מיילס בחצר הכנסייה של כנסיית סנט פיטר וסנט פול אסטון רואנט, אוקספורדשייר.<ref></ref>

== הערות שוליים ==

קטגוריה:חברים במסדר האימפריה הבריטית
קטגוריה:ארכאולוגיות בריטיות
קטגוריה:ארכאולוגים בריטים
קטגוריה:דפים עם תרגומים שלא נסקרו
קטגוריה:אנשי מנהלת המבצעים המיוחדים
קטגוריה:ילידי 1921
קטגוריה:נפטרים ב-2013
אפקט בומרנג

אפקט הבומרנג שראה קג'טן אוברסקי.
אפקט בומרנג (באנגלית boomerang effect) מציין מנגנון פסיכולוגי, פוליטי או כלכלי, שבו פעולה מביאה לתוצאה הפוכה מזו המבוקשת.

בפסיכולוגיה חברתית, אפקט בומרנג הוא כאשר לניסיון שכנוע יש השפעה הפוכה מהצפוי ומחזק את עמדות המטרה במקום לשנות אותן. הדבר הודגם בניסוי על ידי צוות חוקרים בראשות פרופסור צ'ארלס קיזלר. במהלך המחקר, הם יצרו קשר עם נשים צעירות בניו הייבן וגרמו להן לחתום על עצומה לטובת מידע על תכנון משפחה בבתי ספר תיכוניים לפני שחשפו אותן לתעמולה נגדית (חוברת נגד אמצעי מניעה). אנשים שנחשפו לתעמולה נגדית אמרו שהם בעד מתן מידע בנושא יותר מאשר אלה שלא קיבלו את החוברת. במקום לייצר שינוי גישה, חוברת זו חיזקה את עמדות הקולטים. תופעה זו משמשת במיוחד במדע המדינה בניתוחי בחירות - ומתאים לשכנוע של מצביעים עבור מועמד בעת קריאת סקרים שליליים, או אפילו לתמיכה במפסיד שהוכרז, מתוך אהדה או רחמים.

בכלכלה, "אפקט בומרנג" הוא מינוף שלילי.

בצילום, אפקט בומרנג מאפשר לצופה לראות את כל המרחב מסביב לנושא הצילום.

באינסטגרם ישנה תכונה בשם 'אפקט בומרנג' המאפשרת לצלם לדוגמה סרטון משמאל לימין, ולאחר מכן זה מוצג משמאל לימין וחזרה.

==קישורים חיצוניים==
*
*
*

== הערות שוליים ==

קטגוריה:פסיכולוגיה חברתית
ליקוי החמה המלא ב-2 באוגוסט 2027

מסלול ליקוי החמה המלא והחלקי ב-2 באוגוסט 2027.
ביום שני, 2 באוגוסט 2027, צפוי להתרחש ליקוי חמה מלא בחלק גדול מחצי הכדור המזרחי המרכזי. ביום זה צפוי הירח לעבור בין חלק זה של כדור הארץ לשמש, ובכך לטשטש לחלוטין או חלקית את תמונת השמש באזורים אלו של כדור הארץ.

== ליקוי חמה ==
ליקוי חמה מלא מתרחש כאשר הקוטר הנראה של הירח גדול מזה של השמש, חוסם את כל אור השמש הישיר והופך את היום לחשוך. הליקוי המלא מתרחש בנתיב צר על פני כדור הארץ, וליקוי החמה החלקי נראה על פני אזור שמסביב ברוחב של אלפי קילומטרים.

== אזורי הליקוי הצפוי ==
ליקוי החמה המלא ב-2 באוגוסט 2027 צפוי להתחיל מעל מזרח האוקיינוס האטלנטי, לעבור את מיצר גיברלטר בין ספרד למרוקו, ומשם להמשיך על פני חלקים מצפון אפריקה והמזרח התיכון. ערים ומיקומים מרכזיים בנתיב הליקוי המלא יכללו את המקומות הללו<ref>[https://www.timeanddate.com/eclipse/map/2027-august-2 Total Solar Eclipse on August 2, 2027: Path Map and Times]</ref>:
* קאדיס ומלאגה, דרום ספרד.
* גיברלטר.
* טנג'יר, מרוקו.
* למפדוזה, איטליה.
* אורן, אלג'יריה
* ספאקס, תוניסיה.
* בנגאזי, לוב.
* לוקסור, מרכז מצרים
* ג'דה ומכה בדרום מערב ערב הסעודית.
* צנעא במערב תימן.
* קצה קרן אפריקה בצפון מזרח סומליה.
* איים בטריטוריית האוקיינוס ההודי הבריטי.

== משך הליקוי ==
משך הזמן הארוך ביותר של הליקוי יהיה במצרים, כ-60 ק"מ דרומית-מזרחית ללוקסור, ויימשך 6 דקות ו-22 שניות.<ref>[https://eclipse.gsfc.nasa.gov/SEplot/SEplot2001/SE2027Aug02T.GIF "Longest Duration of Total Solar Eclipse of 2027 Aug 02". NASA Goddard Space Flight Center. NASA. Retrieved 7 September 2017.]</ref>

ליקוי חמה חלקי ייראה מהקצה המזרחי של מיין שבארצות הברית, מזרח קוויבק והפרובינציות האטלנטיות בקנדה, דרום גרינלנד, איסלנד, אירלנד, אנגליה וכמעט כל יבשת אירופה, כולן מלבד הדרום רובע אפריקה, המזרח התיכון וכן דרום ודרום-מזרח אסיה.

ליקוי זה יהיה הראשון מבין שלושה ליקויי חמה מלאים שניתן לצפות בהם בתוניסיה במאה ה-21, העוברים על החלק המרכזי של המדינה.<ref>[https://eclipse.gsfc.nasa.gov/SEgoogle/SEgoogle2001/SE2027Aug02Tgoogle.html "Map of Solar Eclipse of August 2, 2027" (Map). "Solar Eclipse Maps". NASA. Retrieved October 21, 2017.]</ref>

== המחשה של מסלול הליקוי ==
קובץ:SE2027Aug02T.gif

== ליקויי חמה עתידיים נוספים בסדרת סמסטר ==
ליקוי החמה של שנת 2027 הוא חלק בסדרת ליקויי החמה סמסטר . ליקוי חמה בסדרת סמסטר חוזרים על עצמם כל 177 ימים ו-4 שעות בקירוב, בצמתים מתחלפים של מסלול הירח .
== ראו גם ==
* ליקויי החמה המלאים של המאה ה-21
* ליקוי החמה המלא ב-8 באפריל 2024
* ליקוי החמה המלא ב-21 באוגוסט 2017

==קישורים חיצוניים==

== הערות שוליים ==

קטגוריה:ליקויי חמה
קטגוריה:2027
Love (שיר של ג'ון לנון)

"Love" (בעברית: "אהבה") הוא שיר שנכתב ובוצע על ידי ג'ון לנון, ופורסם במקור באלבום הסולו הראשון שלו John Lennon/Plastic Ono Band משנת 1970.

== שיר ==
השיר יצא לראשונה באלבומו של לנון משנת 1970, John Lennon/Plastic Ono Band. לנון שקל להוציא אותו כסינגל, אך נזנח לטובת "Mother".<ref name=":0"></ref> עם זאת, "Love" זכה להשמעות רבות באותה תקופה מתחנות שהיססו לנגן את "Mother".<ref name=":0" /> הוא הופיע מאוחר יותר באוסף The John Lennon Collection, ויצא כסינגל שיווקי עבור האוסף. גרסת הסינגל היא רמיקס של הרצועה המקורית, אשר נבדלת בעיקר בכך שהפתיח והאאוטרו לפסנתר (בגילומו של פיל ספקטור) באותו ווליום כמו שאר השיר.<ref name=":0" /> בגרסת האלבום המקורית, חלקים אלה מתחילים הרבה יותר שקטים ומגבירים את עוצמת הקול. הבי-סייד היה "Gimme Some Truth", אך תויג כ-"Give Me Some Truth".

מבקר Ultimate Classic Rock סטיבן לואיס דירג אותו כשיר האהבה הסולו החמישי הטוב ביותר של לנון, ואמר כי "השירה עם המיקרופון הקרוב וכלי הנגינה העדינים בפסנתר/גיטרה אקוסטית מגבירים את האינטימיות של השיר".<ref></ref> מבקר Far Out טים קופמן דירג את השיר כקטע העמוק הגדול ביותר של לנון, וכינה אותו "אחת הדוגמאות הטובות ביותר לרגישויות המלודיות של לנון, כשהוא נע בין קלידים שונים ללא מאמץ תוך שמירה על מלודיה מרכזית גולשת לאורך כל השיר".<ref></ref>

גרסה חלופית של השיר מופיעה בסט הקופסאות של John Lennon Anthology כמו גם באלבום Acoustic.<ref name=":0" />

התמונה על עטיפת הסינגל של "Love" משנת 1982 צולמה על ידי הצלמת המפורסמת אנני ליבוביץ' ב-8 בדצמבר 1980 - יום הירצחו של לנון.<ref name=":0" />

בדומה למהדורה הבריטית משנת 1982, הגרסה המקורית של השיר יצאה כסינגל שוב באוקטובר 1998 לשוק היפני רק עם המהדורה היפנית של אוסף אחר Lennon Legend: The Very Best of John Lennon. שיר זה זכה להצלחה רבה במצעד אוריקון היפני וזכה בשיר השנה לשנת 1999 בפרס דיסק הזהב היפני.

השיר שימש גם כערך של לנון במיני-אלבום של הביטלס הבלעדי ל-אייטונס 4: John Paul George Ringo, שיצא בשנת 2014.<ref></ref>

== משתתפים ==
הנגנים שהופיעו בהקלטה המקורית היו:<ref></ref>
* ג'ון לנון - שירה, גיטרה אקוסטית
* פיל ספקטור - פסנתר

== רשימת רצועות ==

* כל השירים נכתבו והולחנו על ידי ג'ון לנון (למעט היכן שצוין).

=== מהדורת 1982 ===

# "Love" (רמיקס)
# "Gimme Some Truth"

=== מהדורת יפן 1998 ===

# "Love" (גרסת אלבום)
# "Stand by Me" (בן אי. קינג/ג'רי ליבר/מייק סטולר)

== קישורים חיצוניים ==

== הערות שוליים ==

קטגוריה:שירי 1970
קטגוריה:סינגלים מ-1982
קטגוריה:שירי ג'ון לנון
קטגוריה:שירים באנגלית
קטגוריה:בלדות רוק
קטגוריה:סינגלים בהוצאת אפל רקורדס
קטגוריה:סינגלים בהוצאת גפן רקורדס
לונדרינה

לונדרינה (בספרדית: Londrina) היא עיר הממוקמת בצפון מדינת פרנה, האזור הדרומי שבברזיל, אשר הוקמה ב-1930. העיר ממוקמת כ- מבירת המדינה, קוריטיבה. זוהי העיר השנייה בגודלה במדינה והרביעית בגודלה באזור הדרומי של ברזיל, עם 588,125 תושבים (נכון ל-2022). <ref></ref>

לונדרינה נקראה בשמה על ידי יזמים בריטיים שהשיקו תחנות רכבת באזור על מנת להקל על הובלת גרגרי קפה בברזיל. היזמים הבריטיים קראו להתיישבות הראשונה באזור "לונדרינה" כהתייחסות לעיר לונדון.

== כלכלה ==
החקלאות ממשיכה להיות הפעילות הכלכלית העיקרית של לונדרינה, אם כי חשיבותה פחתה בשנים האחרונות. בעבר קפה היה התוצר הכלכלי העיקרי, וכיום התוצרים הכלכליים העיקריים הם תירס, חיטה, כותנה, גננות, שעועית, בוטנים, אורז, קני סוכר ופולי סויה. למרות שאזורי התעשייה הורחבו, החקלאות המשיכה להיות הענף הכלכלי העיקרי.

פעם בשנה מתקיים בעיר את היריד החקלאי הגדול ביותר באמריקה הלטינית, "אקספו לונדרינה".

בלונדרינה ממוקמת אחת האוניברסיטאות הגדולות במדינה, אוניברסיטת לונדרינה. כמו כן, פועלות בעיר כמה מכללות פרטיות.

בסמוך ללונדרינה ממוקם נמל תעופה המשרת את תושבי האזור.

== ערים תאומות ==
* 
* 
* 
* 
* 

== קישורים חיצוניים ==
* 

== הערות שוליים ==

קטגוריה:יישובים שהוקמו ב-1930
קטגוריה:ציטוט מקור בשפה זרה (פורטוגזית)
קטגוריה:ברזיל: ערים
קטגוריה:מדינת פרנה: ערים
ערן גלזר

ערן גלזר (נולד ב-26 באוקטובר 1971) הוא פוליטיקאי ישראלי המכהן כראש מועצה אזורית גדרות.

==ביוגרפיה==
נולד וגדל באשדוד. כשהיה בן 4 עבר משפחתו לגדרות, למד בבית הספר היסודי ובתיכון אזורי גדרה.

בשנת 1989 התגייס לצה"ל שירת במפקדת חילות השדה והשתחרר בשנת 1992.

מילדות היה פעיל בשבט צופים ובקהילה. לאחר הצבא ריכז את שבט אריות גדרות ולאחר מכן ריכז את הנהגת דרום. שימש כחבר בוועד ההורים של בית הספר משגב דב, וועד המושב משגב דב, נציג משגב דב בהנהלת המתנ"ס, ולאחר מכן ראש שבט אריות גדרות.

ייסד את חברת "פסגה" העוסקת בייעוץ ארגוני וקבוצתי הפועלת מול חברות במשק, שותפים להפקות טלוויזיה בארץ ובעולם, ומול ארגונים פרטיים, ממשלתיים וביטחוניים. ומאז מכהן בה כמנכ"ל.

בבחירות לרשויות המקומיות שנערכו ב-2018, נבחר למועצה ושימש חבר מליאת המועצה, יו"ר הוועדה לאיכות הסביבה, חבר ועדת החינוך והנהלת המתנ"ס ונציג המועצה באיגוד ערים לאיכות סביבה.

בבחירות 2024 התמודד לראשות המועצה וניצח את שי סולם וראובן גמזון עם 44% מהקולות.

נשוי לליאת ואב לשלושה. מתגורר במשגב דב.

==קישורים חיצוניים==

* 

קטגוריה:ראשי מועצות אזוריות בישראל
קטגוריה:מנכ"לים ישראלים
קטגוריה:אנשי המושב
קטגוריה:מועצה אזורית גדרות: אישים
קטגוריה:ישראלים שנולדו ב-1971
ריקוד רחוב

שני רקדני רחוב מופיעים בתחרות הריקוד URBANOS בברזיל.
ריקוד רחוב הוא מונח מטרייה למספר רב של סגנונות ריקוד חברתיים כמו: ברייקדאנס, פופינג, לוקינג, ריקוד האוס, וואקינג, ווגינג ועוד. סגנונות ריקוד חברתיים מלווים בשלל צעדים ויסודות שנוצרו באופן טבעי מתוך תרבות או אורח חיים ומושפעים מאינטראקציה חברתית.<ref></ref> ריקוד רחוב הוא ריקוד עממי בהקשר עירוני.<ref></ref> ריקודים עממיים לעיתים קרובות הם אימפרוביזטוריים וחברתיים בטבעם, מעודדים אינטראקציה וקשר עם הצופים ורקדנים אחרים. ריקודים אלו הם חלק מהתרבות העממית של האזור הגאוגרפי ממנו הם מגיעים.

== היסטוריה ==
ריקודי רחוב התפתחו בשנות ה-70 מחוץ לאולפני ריקודים בכל מקום בו היה ניתן לרקוד כמו רחובות, מסיבות ריקודים, מסיבות רחוב, פארקים, חצרות בתי ספר, רייבים ומועדוני לילה. חלק מהסיבות לכך הן כי אנשי הקהילה האפרו-אמריקאית והלטינים שיצרו את הסגנון לרוב לא התקבלו לאולפני הריקודים בשל גזעם. מאפיין ניכר של ריקודי רחוב הוא שהיסטורית הם היו ריקוד של צעירים המציע תחושת חופש ונותן 'קול' לקהילות שלא זכו לייצוג.<ref name=":0"></ref>

בשל התערובת של סגנונות בתוך ריקודי רחוב, לא ניתן להגדיר את מקורם לאזור מדויק, אך אמריקה היא מקום הולדתם של רוב סגנונות הרחוב. ברייקדאנס התפתח בברונקס, בעוד שהפופינג והלוקינג התפתחו במהלך תקופת הפאנק בשנות ה-70 בקליפורניה, ארצות הברית.

==קישורים חיצוניים==

== הערות שוליים ==

קטגוריה:מחול
קטגוריה:תרבות רחוב
האספה המחוקקת של מניפור

האספה המחוקקת של מניפור היא הפרלמנט המדינתי של מניפור. באספה חברים 60 נציגים, הנבחרים ממחוזות בחירה.

== היסטוריה ==
ב-1947 פרסם המהראג'ה של המדינה הנסיכותית מניפור חוקה עבור מדינתו שהייתה לעצמאית עם יציאת הריטים את הודו הבריטית. תחת חוקה זו הוקמה במדינה אספה מחוקקת בעלת כהונה של שלוש שנים. האספה הייתה בעלת סמכות עליונה בחוקי מיסוי, כשחקיקה רגילה נדרשה להסכמת המהראג'ה או רוב של 75%. הבחירות לאספה נערכו ביולי 1948 ל-52 מושבים באספה. אספה זו פוזרה עם איחוד מניפור עם הודו ב-15 באוקטובר 1949.

תחת חוקת הודו הוגדרה מניפור כמדינה חלק ג', הגדרה שהתייחסה למדינות שנשלטו על ידי ממשלת הודו. במאי 1953 נוצרה מועצה מייעצת בת חמישה חברים לצד הנציב.

ב־15 באוגוסט 1957 הוקמה המועצה הטריטוריאלית של מניפור כגוף בן 30 חברים נבחרים. המועצה הפכה ביולי 1963 לאספה מחוקקת ונוספו לה שני חברים ממונים בידי ממשלת הודו.

ב־21 בינואר 1972 הפכה טריפורה למדינה בהודו, והאספה המחוקקת הוגדלה ל־60 חברים נבחרים.

== הרכב נוכחי ==
ההרכב הנוכחי של האספה המחוקקת של מניפור היא האספה המחוקקת ה־12, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם ההודית המחזיקה ב־37 מושבים המעניקים לה רוב מוחלט, לצד 16 מושבים המשתייכים למפלגות נוספות התומכות בה. הקונגרס הלאומי ההודי (5) ומפלגה נוספת נמצאות באופוזיציה.

האספה בוחרת את הנציג היחיד של מניפור ברג'יה סבהה.

== קישורים חיצוניים ==

* 

* 

== הערות שוליים ==

מניפור
קטגוריה:מניפור
The Cream of Eric Clapton

The Cream of Eric Clapton הוא אלבום להיטים של הזמר והגיטריסט אריק קלפטון, אשר מכיל להיטים שהקליט עם להקות Derek and the Dominos ו-Cream ולהיטים שהקליט במסגרת קריירת הסולו שלו. האלבום יצא לאור בממלכה המאוחדת, אוסטרליה וגרמניה בלבד בספטמבר 1987. ביפן הופצה גרסה מעט שונה של האלבום, בה סדר השירים ברשימת ההשמעה שונה ומופיעה בו הגרסה המלאה של השיר "After Midnight", אשר יצאה לאור כסינגל בשנת 1988.

בשנת 1989 פרסמה חברת התקליטים Polygram אוסף וידאו של קלפטון תחת אותו שם.

== רשימת השמעה ==
היכן שלא מצוין שם המבצע, מדובר בשיר שהוקלט במסגרת קריירת הסולו של קלפטון.

== מיקומי שיא ==

== תארים ==
{| class="wikitable"
|+
!ארגון
!תואר
!יחידות
|-
|איגוד תעשיית ההקלטות האוסטרלי
|אלבום פלטינה
|70,000
|-
|איגוד תעשיית ההקלטות הקנדי
|אלבום זהב
|50,000
|-
|איגוד תעשיית ההקלטות הצרפתי
|אלבום זהב
|100,000
|-
|איגוד תעשיית ההקלטות הניו זילנדי
|אלבום פלטינה
|15,000
|-
|הפדרציה הבין-לאומית לתעשייה הפונוגרפית
|אלבום זהב
|25,000
|-
|איגוד תעשיית ההקלטות הבריטי
|3 אלבומי פלטינה
|1,000,000
|-
|איגוד תעשיית ההקלטות האמריקאי
|2 אלבומי פלטינה
|2,000,000
|}

==קישורים חיצוניים==

קטגוריה:אלבומי אוסף מ-1987
קטגוריה:אלבומי אוסף באנגלית
צ'אט (מאכל)

צ'אט (בהינדי: चाट; מילולית: ליקוק, טעימה, מעדן) היא משפחה של חטיפים (מזון מהיר) מלוחים שמקורם בהודו, מוגשים בדרך כלל כמתאבנים ונמכרים במסלולי הדרכים בדוכנים או עגלות מזון ברחבי דרום אסיה בהודו, פקיסטן, נפאל ובנגלדש.<ref></ref> <ref></ref> עם מקורותיו באוטר פראדש, הודו, צ'אט הפך לפופולרי מאוד גם בשאר דרום אסיה.

== אטימולוגיה ==
[[צ'אט מסאלה היא תערובת תבלינים מובהקת המשמשת במיוחד בחטיפי צ'אט.]]
המילה נובעת מבמילה בהינדי चाट (טעימה, מעדן), מ-cāṭnā चाटना (ללקק, כמו בליקוק של האצבעות בזמן האכילה), מהמילה Prakrit caṭṭei चटेi चटे (לטרוף בהנאה, לאכול ברעש).<ref name="oxford">Oxford English Dictionary. Chaat. Mar. 2005 Online edition. Retrieved 18 February 2008.</ref>
== סקירה כללית ==
[[פאני פורי הוא אחד הצ'אטים הפופולריים בדרום אסיה.]]
[[דאהי ואדה צ'אט עם יוגורט]]
גרסאות הצ'אט מבוססות כולן על בצק מטוגן, עם מרכיבים שונים אחרים. הצ'אט המקורי הוא תערובת של חתיכות תפוחי אדמה, לחם פריך מטוגן דאהי ואדה או דאהי בהלה, גראם או גרגירי חמצה מבושלים ותבלינים חריפים-מלוחים, עם צ'ילי הודי חמוץ וסות' (רוטב זנגביל מיובש ותמרינדי), עלי כוסברה ירוקים טריים ויוגורט לקישוט, אבל גרסאות פופולריות אחרות כוללות אלו טיקי או סמוסה (מעוטר בבצל, תפוחי אדמה, כוסברה, אפונה, תבלינים חריפים וקצת יוגורט), בהל פורי, דאהי פורי, פאני פורי, דאהי ואדה, פפרי צ'אט וסוו פורי.

ישנם אלמנטים נפוצים בין גרסאות אלה כולל דאהי (יוגורט); בצל וכוסברה קצוצים; דבאייל (אטריות מלוחות צהובות מיובשות דקות); וצ'אט מסאלה, המורכב בדרך כלל מאמכור (אבקת מנגו מיובשת), כמון, קאלה נמאק (מלח סלע שחור הימלאיה), כוסברה, זנגביל מיובש, מלח בישול, פלפל שחור ופלפלת. המרכיבים משולבים ומוגשים על צלחת מתכת קטנה או על עלה בננה, מיובשים ויוצרים קערה.
== היסטוריה ==
חלק מהמנות המסווגות כעת כצ'אטים, כגון דאהי ואדה, ניתן לייחס לתקופות עתיקות. מתכון לאנלוג של דאהי ואדה בשם kshiravata מוזכר ב-Manasollasa, אנציקלופדיה בסנסקריט מהמאה ה-12 שחוברה על ידי סומשווארה השלישי, ששלט בקרנאטקה של ימינו.<ref></ref><ref name=":1"></ref> לפי היסטוריון המזון KT Achaya, תיאורים של דאהי ואדה מופיעים גם בספרות הרבה קודם לכן משנת 500&nbsp;לִפנֵי הַסְפִירָה.<ref></ref>

מנה נוספת הדומה לצ'אט כתופעה מאורגנת או קבוצת מנות מובחנת, לפי האנתרופולוג הקולינרי קורוש דלאל, מקורה בצפון הודו (כיום אוטר פרדש) בסוף המאה ה-17 בתקופת שלטונו של הקיסר המוגולי שאה ג'האן. הרופאים המלכותיים ביקשו מתושבי דלהי לצרוך חטיפים מתובלים ומטוגנים, כמו גם דאהי, כאמצעי, נגד המים הלא נקיים של נהר יאמונה שזרמו בעיר.<ref name=":0"></ref>

רוב הצ'אטים מקורם בחלקים מסוימים של אוטר פראדש בהודו מאוחר יותר במאה ה-20, אך הם נאכלים כיום בכל רחבי דרום אסיה ובמדינות שכנות. חלקם תוצאות של סינקרטיזם תרבותי.
== אזורים ==
הצ'אט מפורסם כאמור בדרום אסיה בהודו, פקיסטן, נפאל ובנגלדש.

== גלריה ==
<gallery>
קובץ:IndianFood_Bhelpuri.jpg|ממוזער| בלפורי הוא צ'אט פופולרי עם אורז תפוח.
קובץ:Raj_Kachori_Street_Food.JPG|ממוזער| ראג' קצ'ורי צ'אט
קובץ:Masala_puri.jpg|ממוזער| צלחת מסאלה פורי שהוכנה על ידי רוכלי רחוב בדוכני הצ'אט ליד בנגלור
קובץ:Basket_Chat.jpg|ממוזער| קטורי צ'אט
קובץ:Dahi_puri.jpg|ממוזער| דאהי פורי צ'אט
</gallery>

== לקריאה נוספת ==
* רשימת מזונות חטיפים הודיים
* רשימת טאפאס (חטיפים ספרדיים)

== קישורים חיצוניים ==

== הערות שוליים ==

קטגוריה:המטבח הפקיסטני
קטגוריה:אוכל רחוב
קטגוריה:מתאבנים
קטגוריה:המטבח ההודי
קטגוריה:המטבח הנפאלי
נוקול

נוקול
נוקול או לוקום (בטורקית: Nokul או Lokum) הוא סוג של בצק עלים מהמטבח הטורקי.

== מאפיינים ==
הנוקול נפוץ באזור הים השחור המרכזי של טורקיה ובאזורי המיעוטים הטורקים של בולגריה עם וריאציות. נוקול מוגש לפעמים חם כמתאבן במקום לחם. הוא מורכב מדף מגולגל של בצק שמרים שעליו מפזרים גבינה לבנה בסגנון פטה, אגוזי מלך או פרג על שכבה דקה של חמאה. לאחר מכן מגלגלים את הבצק, חותכים למנות אישיות ואופים.<ref></ref>

== וריאציות ==
* נוקול עם פייניר (Peynirli nokul)<ref></ref>
* נוקול עם בשר בקר (Etli nokul)<ref></ref>
* נוקול עם טחינה (Tahinli nokul)<ref></ref>
* נוקול עם אגוזי מלך (Cevizli nokul)<ref></ref>
* נוקול עם פרג (Haşhaşlı nokul)<ref></ref>
* נוקול עם אגוזי לוז (Fındıklı nokul)

== סגנונות נוקול אזוריים ==
* <ref></ref><ref></ref>
* <ref></ref>
* <ref></ref>
* <ref></ref>

== לקריאה נוספת ==
* גליל פרג 
* קאנטיק 
* צוריקי 
* נאזוק 
* גליל אגוזים 

== ראו גם ==
* בייגלי
* קוזונאק
* לוקמס
* פוגאצ'ה

== קישורים חיצוניים ==

* [https://www.hurriyet.com.tr/lezizz/sevilen-yoresel-lezzet-nokul-nasil-yapilir-nokul-tarifi-41083607 איך מכינים את המטעם המקומי הפופולרי נוקול?]
* [https://www.yenisafak.com/hayat/selcukludan-gunumuze-kalan-lezzet-nokul-2650983 טעם מהסלג'וקים ועד היום]

== הערות שוליים ==

קטגוריה:מאפי בצק עלים
קטגוריה:מתאבנים
קטגוריה:המטבח הבולגרי
קטגוריה:המטבח הטורקי
תסביך מדונה

בספרות הפסיכואנליטית, תסביך מדונה-זונה (באנגלית:"Madonna–whore complex") זה השם שנתן זיגמונד פרויד לחוסר היכולת להמשיך להיות עם עוררות מינית בתוך מערכת יחסים מחויבת ואוהבת.<ref></ref> פרויד קרא לתסביך אימפוטנציה נפשית,<ref>W. M. Bernstein, A Basic Theory of Neuropsychoanalysis (2011) p. 106</ref> תסביך פסיכולוגי שאומרים שהוא מתפתח אצל גברים שרואים בנשים מדונות קדושות או זונות טמאות ומושפלות. גברים עם מורכבות זו חושקים בפרטנר מיני שהושפל (זונה) בעוד שהם לא יכולים לרצות את בן הזוג המכובד (מדונה).<ref name="hartmann"></ref> פרויד כתב, "כשגברים כאלה אוהבים אין להם תשוקה, וכשלגברים כאלה יש תשוקה הם לא יכולים לאהוב."<ref></ref> הפסיכולוגית הקלינית אוה הרטמן כתבה ב-2009 כי התסביך "עדיין שכיח מאוד בקרב המטופלים של היום".<ref name="hartmann" />

== מקור ==
פרויד טען שתסביך ה"קדושה (מדונה)-זונה" נגרם מפיצול בין זרם החיבה והמיני בתשוקה הגברית. חרדה אדיפלית וחרדת סירוס אוסרות על חיבה כלפי אובייקטים שאליהם נמשכים מינית, וחווה אותם כגילוי עריות. תחום האהבה אצל אנשים בנוי על הערצה לאישה הנחווית כאם מופנמת (פנימית). גילוי של משיכה מינית כלפי המדונה הקדושה נחווה כבר חולני ומאיים. על מנת למזער את החרדה, הגבר מחלק נשים לשתי קבוצות דיכוטומיות: נשים שהוא יכול להעריץ ונשים שהוא מוצא מושכות מינית. בעוד שהגבר אוהב נשים בקטגוריה הראשונה, הוא מתעב ומפחית מערכה של הקבוצה השנייה. הפסיכואנליטיקאי ריצ'רד טוץ' מציע שפרויד הציע לפחות הסבר חלופי אחד לתסביך המדונה-זונה. לפי עמדתו, תיאוריה זו מבוססת לא על חרדת סירוס מבוססת אדיפלית אלא על שנאתו העיקרית של הגבר לנשים, מגורה על ידי תחושתו של הילד, שגרמו לו לחוות תסכול בלתי נסבל ו/או פגיעה נרקיסיסטית בידי אמו. על פי תיאוריה זו, בבגרותו מבקש הנער שהפך לגבר לנקום את ההתעללות הללו באמצעות התקפות סדיסטיות על נשים העומדות בפני האם.

גבר כזה יחזר לרוב אחרי מישהי בעלת תכונות אימהיות, בתקווה לספק צורך באינטימיות אימהית שלא נענה בילדות, אלא שהרגשות המודחקים מהקשר הקודם יחזרו וימנעו סיפוק מיני במערכת היחסים החדשה.
תיאוריה אחרת טוענת שתסביך מדונה-זונה נובע מהקשר חברתי, מהתיאורים לכאורה של נשים כמדונות או כזונות במיתולוגיה ובתאולוגיה היהודית והנוצרית, ולא בהכרח מלקויות התפתחותיות של גברים בודדים.

== הערות שוליים ==

קטגוריה:אלימות נגד נשים
קטגוריה:תסביכים
רותי זוארץ

רותי זוארץ היא עיתונאית, סופרת ומשוררת ישראלית.

== ביוגרפיה ==
זוארץ נולדה בנתניה בשנת 1974, היא גדלה בנתניה. מגיל 13 התחילה בכתיבה עיתונאית ככתבת נוער במעריב לנוער ומשם המשיכה לכתיבה במקומונים, כגון ידיעות תל אביב, ובתקשורת ארצית כגון פנאי פלוס, ובוסף זמנים מודרניים של ידיעות אחרונות, כמו כן, היא יסדה מדורי ברנז'ה טלוויזוני. במשך 30 שנה המשיכה לכתוב בנושאי תרבות ומדיה במעריב<ref>"[https://www.pinterest.co.uk/pin/346355027584928079/ ראו הוזהרתם]" רותי זוארץ, ריאיון עם ארז מירנץ למעריב, המגזין.</ref> בגלובס ובישראל היום.<ref>[https://www.israelhayom.co.il/writer/רותי-זוארץ כתבות של רותי זוארץ] בישראל היום</ref> בנוסף היא לקטורית בהוצאה כנרת זמורה ביתן, ובתיאטרון הבימה ומנהלת מדיה בסטימצקי. נכון ל-2024 יצאו לה ארבעה ספרים.

== ספריה ==
ב-2008 יצא בזמורה ביתן, הרומן של זוארץ בשם "אכולות"<ref>[https://simania.co.il/bookdetails.php?item_id=234201 אכולות] באתר סימניה</ref><ref>בילי מוסקונה-לרמן. אנורקסיה זה הסרטן של הנפש: רותי זוארץ בספר חדש. מעריב, סופשבוע, 25 ביולי 2008 </ref><ref>מעיין קרת. דיני מזונות. הארץ, מוסף ספרים, גל' 807 (י"ב באב תשס"ח, 13 באוגוסט 2008), עמ' 6.</ref> שעסק בהפרעות אכילה, מהם היא סובלת, בהוצאת זמורה ביתן. ספרה הבא היה ספר שירה "יותר מכל" ב-2014 בהוצאת עמדה, ב-2018 יצא ספרה השלישי גירת הגמל ב-2018.<ref>יהורם גלילי. [https://yoka.co.il/gerathagamal/ "גירת הגמל" – ספר שירים חדש לסופרת והמשוררת] רותי זוארץ. אפריל 5, 2021</ref> באותה ההוצאה. וב-2024, יצא הספר "רותילנד", אף הוא בהוצאת עמדה.

== קישורים חיצוניים ==
* [https://library.osu.edu/projects/hebrew-lexicon/01572.php רותי זוארץ] בלקסיקון הספרות העברית
* 

== הערות שוליים ==

קטגוריה:עיתונאים ישראלים
קטגוריה:סופרים ישראלים
MVP של היורוקאפ

[[צ'אק איידסון היה ה-MVP הראשון של היורוקאפ, כשזכה ב- במדי ריטאס וילנה]]
[[פטריק בוורלי זכה בתואר ה-MVP של היורוקאפ ב- במדי ספרטק סנקט פטרבורג.]]
ה-MVP של היורוקאפ הוא פרס ה-MVP השנתי המוענק לשחקן המצטיין ביורוקאפ, הליגה השנייה במבנה ליגות הכדורסל באירופה. הפרס מוענק על ידי חברת יורוליג בסקטבול, המפעילה גם את היורוליג, מאז עונת .

== תהליך הבחירה ==
ה-MVP של היורוקאפ נבחר במקור על ידי פאנל של מומחי הכדורסל של הליגה, מעונת עד . החל מעונת נוספה לתהליך הבחירה הצבעה מקוונת של אוהדים.

== רשימת הזוכים ==
{| class=wikitable
!עונה
!MVP
!קבוצה
|-
|
| צ'אק איידסון
| ריטאס וילנה
|-
|
| מרקו באניץ'
| בילבאו באסקט
|-
|
| דונטה דרייפר
| צדביטה זאגרב
|-
|
| פטריק בוורלי
| ספרטק סנקט פטרבורג
|-
|
| ניק קלאת'ס
| לוקומוטיב קובאן
|-
|
| אנדרו גאודלוק
| אוניקס קאזאן
|-
|
| טייריס רייס
| חימקי מוסקבה
|-
|
| אריק מקולום
| גלאטסראיי
|-
|
| אלכסיי שבד
| חימקי מוסקבה
|-
|
| סקוטי וילבקין
| דרושפאקה
|-
|
| לוק סיקמה
| אלבה ברלין
|-
|
|colspan=2|לא הוענק בעקבות מגפת הקורונה באירופה
|-
|
| ג'מאר סמית'
| אוניקס קאזאן
|-
|
| מוחמדו ג'ייטה
| וירטוס בולוניה
|-
|
| ג'ריאן גרנט
| טורק טלקום
|-
|
| טי ג'יי שורטס
| פריז
|}

== ראו גם ==
* MVP של היורוליג
* MVP של פיינל פור היורוליג

== קישורים חיצוניים ==
*

== הערות שוליים ==

קטגוריה:פרסי כדורסל
ג'קי דקל

ג'קי דקל (1 בינואר 1942—16 באפריל 2017) היה כדורגלן ששיחק בעמדת הבלם ואף שימש כמאמן כדורגל. את רוב הקריירה שלו העביר דקל כשחקן הפועל באר שבע.

==קריירה==
נולד בשם ג'קי אפללו, התחיל את הקריירה שלו בהפועל באר שבע ובגיל 17 הצטרף לקבוצה הבוגרת בה שיחק 14 עונות. כשעלה לקבוצה הבוגרת מאמן הקבוצה דאז יחיאל מור שינה את שמו ל"ג'קי דקל" בשל גובהו. למרות שדקל לא זכה עם הקבוצה בתארים, הוא נכנס להיכל התהילה של המועדון.

לאחר הפרישה עבר לאימון. את הפועל באר שבע אימן בשלוש קדנציות כאשר בראשונה הצליח להציל את המועדון מירידה בעונת 1984/1985, באוקטובר אימן את הקבוצה במשך חודשיים אך סיים את תפקידו לאחר שהשיג נקודה אחת ב-5 משחקים ועוד קדנציה בעונת 2000/2001. אימן בין היתר בבית"ר באר שבע, הפועל דימונה, הפועל אשדוד והפועל אשקלון.

ב-16 באפריל 2017 הלך לעולמו לאחר מאבק ממושך במחלה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:מאמני כדורגל ישראלים
קטגוריה:מאמני בית"ר באר שבע
קטגוריה:מאמני הפועל באר שבע
קטגוריה:מאמני הפועל אשדוד
קטגוריה:מאמני הפועל אשקלון
קטגוריה:ישראלים שנולדו ב-1942
קטגוריה:ישראלים שנפטרו ב-2017
לואי ואן הייחה

לואי ואן הייחה (בצרפתית: Louis van Hege; 8 במאי 1889 – 24 ביוני 1975) היה כדורגלן עבר בלגי ששיחק בעמדת החלוץ.

==קריירה==
ואן הייחה התחיל את הקריירה שלו ברויאל אוניון סן-ז'ילואז ובגיל 17 הצטרף לקבוצה הבוגרת וזכה עמה ב-4 אליפויות.

בשנת חתם במילאן האיטלקית במדיה שיחק 7 עונות, בהן כבש 98 שערים. בין השנים 1913 ל-1915 שימש כקפטן המועדון. ואן הייחה מחזיק בשיא מועדון לכמות שערים במשחק אחד (5 שערים) ביחד עם אלדו קבניני, קרלו גאלי וז'וזה אלטפיני, אך הוא היחיד שהצליח לשחזר את השיא 4 פעמים. בנוסף הוא מדורג במקום השישי בטבלת הכובשים בהיסטוריה של הדרבי של מילאנו עם 7 שערים ביחד עם עוד 4 שחקנים. בשנת עזב את המועדון אחרי פרוץ מלחמת העולם הראשונה.<ref></ref>

לאחר שעזב את מילאן חזר לרויאל אוניון סן-ז'ילואז עמה לקח עוד אליפות אחת. לאחר שפרש ממשחק הוא היה סגן נשיא המועדון בין השנים 1952-63.<ref name=":0" />

ואן הייחה השתתף עם נבחרת בלגיה בשני אולימפיאדות 1920 בה זכה עם הנבחרת במדליית הזהב ו-1924.

ואן הייחה הייתה קריירה שנייה בענף מזחלות הסקי. במשחקי 1928 הוא היה בעתודה של נבחרת בלגיה, אך לא השתתף. באולימפיאדה בשנת 1932 הוא ייצג את בלגיה והגיע למקום התשיעי.<ref name=":0"></ref>

==תארים==
; רויאל אוניון סן-ז'ילואז
*ליגת העל הבלגית: , , , , 

; נבחרת בלגיה
*אולימפיאדת אנטוורפן (1920): מדליית זהב

==קישורים חיצוניים==

== הערות שוליים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני רויאל אוניון סן-ז'ילואז
קטגוריה:כדורגלני מילאן
קטגוריה:כדורגלני נבחרת בלגיה
קטגוריה:ספורטאים בלגים באיטליה
קטגוריה:אלופים אולימפיים: כדורגלנים
קטגוריה:משתתפי אולימפיאדת אנטוורפן (1920)
קטגוריה:משתתפי אולימפיאדת פריז (1924)
קטגוריה:בלגים שנולדו ב-1889
קטגוריה:נפטרים ב-1975
תומאס איסלו

תומאס איסלו (בפינית: Tuomas Iisalo; נולד ב-29 ביולי 1982) הוא כדורסלן עבר ומאמן כדורסל פיני המשמש כעוזר מאמן בממפיס גריזליס מליגת ה-NBA.

== קריירת משחק ==
איסלו שיחק בעמדת הקלע בשלוש קבוצות בליגת העל הפינית בכדורסל: בקובוט (2000–2003 ו-2006–2009, זכה עימה בגביע הפיני ב-2009), אספון הונקה (2003–2006, 2009–2011 ו-2012–2014) וטורפן פויאט (2011–2012). במדי נבחרת פינלנד בכדורסל הוא הופיע ביורובאסקט 2009 ויורובאסקט 2011.

== קריירת אימון ==
לאחר פרישתו ממשחק מונה למאמן טפיולאן הונקה (לשעבר אספון הונקה, בה שיחק) מהליגה הפינית, ואימן גם את נבחרת הנוער של פינלנד.

=== קריילסהיים מרלינס ===
במרץ 2016 חתם איסלו בקריילסהיים מרלינס מהליגה הגרמנית השנייה בכדורסל. לאחר שתי עונות בהן סיימה במקום השני בליגה, בסיום עונת 2017/18 הגיעה קריילסהיים לגמר הפלייאוף, בו הפסידה לרסטה פכטה אך עלתה לליגת העל הגרמנית בכדורסל.

איסלו הדריך את הקבוצה גם בבונדסליגה, ובעונת 2020/21 הוביל אותה למקום החמישי ולפלייאוף הליגה לראשונה בתולדותיה, בו הודחה 1–3 בידי באיירן מינכן.

=== טלקום בון ===
במאי 2021 חתם איסלו לשנתיים בטלקום בון מהבונדסליגה. בעונת 2021/22 נבחר למאמן העונה בבונדסליגה לאחר שהוביל את הקבוצה למקום השני בסיום העונה הסדירה ולחצי גמר הפלייאוף, בו הפסידה לבאיירן מינכן. בעונת נבחר שוב למאמן השנה בליגה הגרמנית לאחר שהוביל את בון למקום הראשון בעונה הסדירה ולגמר הפלייאוף, בו הפסידה 1–3 לרטיופארם אולם. באותה עונה זכה עם הקבוצה בליגת האלופות בכדורסל לאחר ניצחון 77–70 על הפועל ירושלים, ונבחר למאמן השנה בליגת האלופות.

=== פריז ===
ב-29 ביוני 2023 חתם איסלו לשלוש שנים בפריז בסקטבול מליגת העל הצרפתית והיורוקאפ, יחד עם עוד שישה שחקנים מקבוצתו לשעבר בון, ביניהם ה-MVP של ליגת האלופות טי ג'יי שורטס.

ב-18 בפברואר 2024 הוביל את קבוצתו לזכייה בגביע הליגה הצרפתית בכדורסל לאחר ניצחון 90–85 על נאנטר בגמר, וב-6 באפריל נבחר למאמן השנה ביורוקאפ לאחר שהוביל את פריז לזכייה בעונת עם הפסד בודד וממוצע הנקודות הגבוה ביותר בהיסטוריה של המפעל (98.4 נקודות למשחק). הקבוצה הפסידה בסדרת גמר הליגה 1–3 למונקו.

=== עוזר מאמן בממפיס גריזליס ===
ב-8 ביולי 2024 מונה איסלו לעוזר מאמן בממפיס גריזליס, והפך למאמן הפיני הראשון בליגת ה-NBA.

== חיים אישיים ==
אביו של איסלו עבד ככתב חוץ בברלין המזרחית בשנות ה-80. אחיו יונאס היה גם הוא כדורסלן ואף שימש כעוזרו של תומאס בקריילסהיים מרלינס ובטלקום בון. אחותו מרי ולקמה הפכה לעיתונאית וסופרת, וב-2021 זכתה בפרס לרומן הביכורים הטוב ביותר בפינלנד על ספרה "סינון, מרגוט", המספר את סיפורה של משפחה במזרח ברלין.

== קישורים חיצוניים ==

== הערות שוליים ==

קטגוריה:כדורסלנים פינים
קטגוריה:מאמני כדורסל
קטגוריה:פינים שנולדו ב-1982
לידה כואבת (סרט)

לידה כואבת (באנגלית: Labor Pains) הוא סרט קומדיה רומנטית אמריקאי משנת 2009 בבמויה של לארה שפירו, עם לינדזי לוהן ולוק קירבי בתפקידים הראשיים.

העלילה היא על עובדת שעומדת לפני פיטורים ומתחזה לאישה בהריון כדי להישאר בתפקידה.
==תקציר העלילה==
ת'יאה קלייהיל (לינדזי לוהן) עובדת כמזכירה בחברת הוצאה לאור סטיינוולד המנוהלת על ידי ג'רי סטיינוולד (כריס פרנל) ואחיו ניק (לוק קירבי). היא גרה עם אחותה המתבגרת אמה (ברידג'יט מנדלר) ומתקשה לגמור את החודש, לשלם שכר דירה ולתמוך באחותה.

היא מאחרת לעבודה וננזפת על ידי הבוס ג'רי (כריס פרנל) וכשהוא מאזין בשירותים לשיחתה עם העובדת ליסה (שריל היינס) הוא שומע את ת'יאה אומרת שהיא שונאת אותו. הוא קורא לה לחדרו ומפטר אותה אך היא אומרת לו שהיא בהריון והוא לכן אינו רשאי לפטרה. היא אומרת שהאב הוא ידידה מיילס (אהרון יו).

כעת כל העובדים מתייחסם אליה בנימוס ובחיבה כמו לאישה הרה. עם הזמן כאשר היא צריכה להראות שבטנה תופחת היא גונבת כרס ממולא בצמר גפן מבובת ראווה וקושרת אותו סביב מתניה.

ג'רי עוזב לזמן מה את משרדו וממנה את ניק למנהל זמני. ניק לעומתו מחבב את ת'יאה ומטיל עליה לערוך את ספרה של סוזי קוונדיש (בוני סומרוויל) על תקופת הלידה. ת'יאה הופכת ממזכירה לעורכת, בטנה הולכת ותופחת. היא אף מזמינה את קריה למסיבת טרום לידה.

אמה כועסת עליה וקורעת את ה"כרס" שלה ות'יאה מחליפה זאת בבלון. בעת השקת הספר מגיע ג'רי שמבטל הכל. ת'יאה מתנפלת עליו בכעס, והבלון מתפוצץ והכרס נעלמת...

ניק הנדהם מנתק קשר אתה אבל ת'יאה מתחילה במסע פרסום ושיווק הספר יחד עם אחותה. היא מוזמנת לראיון לטלוויזיה בו נוכח בקהל גם ניק. ת'יאה מספרת על הספר וניק מוסיף. הספר הופך לרב מכר ות'יאה וניק מתאהבים בשנית.

כעבור שנתיים ת'יאה היא אשתו של ניק ונמצאת בסוף ההריון. היא חשה בצירי לידה וכל אנשי המשרד מלווים אותה לאמבולנס.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|לינדזי לוהן
|ת'יאה קלייהיל
|
|-
|לוק קירבי
|ניק סטיינוולד
|
|-
|כריס פרנל
|ג'רי סטיינוולד
|מנהל חברה
|-
|ברידג'יט מנדלר
|אמה קלייהיל
|
|-
|שריל היינס
|ליסה
|פקידה בחברה
|-
|וילי גרסון
|קארל
|
|-
|בוני סומרוויל
|סוזי קוונדיש
|
|-
|ג'נין גרופלו
|מראיינת בטלוויזיה
|
|-
|אהרון יו
|מיילס
|ידיד של ת'יאה
|-
|קווין קובאיס
|גרג
|פקיד בחברה
|-
|טרייסי אליס רוז
|כריסטין
|פקידה בחברה
|-

|}

==קישורים חיצוניים==

*[https://www.youtube.com/watch?v=DSDqDqZMieM קדימון ללידה כואבת], באתר יוטיוב
*[https://www.youtube.com/watch?v=q9JizJqNsMY הסצנה הסופית של לידה כואבת], באתר יוטיוב

קטגוריה:סרטי 2009
קטגוריה:סרטי קומדיה רומנטית אמריקאיים
קטגוריה:סרטים אמריקאיים
קטגוריה:סרטים באנגלית